የብረታ ብረት ኢንጅነሪንግ ኮርፖሬሽን ለልማቱ መፋጠን የማይትካ ሚና እንዳለው ጠቅላይ ሚኒስትር ኃይለ ማርያም ደሳለኝ ገለፁ
– የብረታ ብረት ኢንጅነሪንግ ኮርፖሬሽን የመከላከያ ተቋማትን ከማዘመን ባለፈ ለልማቱ መፋጠን እያደረገ ያለው አስተዋፅኦ የሚደነቅና የማይተካ ሚና እየተጫወተ መሆኑን ጠቅላይ ሚኒስትሩ ገልፀዋል፡፡የብረታ ብረትና ኢንጀነሪንግ ኮርፖሬሽን ቴክኖሎጂን ከማላመድ አልፎ አስመስሎ በመስራት  ረገድም ፈጣን  ውጤት እያመጣ መሆኑንም  ጠቅላይ ሚኒስትር ሀይለማርያም ደሳለኝ ገልፀዋል፡፡በጠቅላይ  ሚኒስትር  ሃይለ ማርያም ደሳለኝ የተመራ የልዑካን ቡድን በብረታ ብረት ኢንጅነሪንግ ኮርፖሬሽን ስር የሚገኙ አራት ፋብሪካዎችን ጎብኝቷል፡፡ኢትዮጵያ ፓዎር ኢንጂነሪንግ የኬብልና ዋየር ማመረቻ ኢንዱስትሪ፣ የጋፋት ኢንጅነሪንግ፣ የቢሾፍቱ አውቶሞቲቭ ኢንዱስትሪ፣ የደጀን አቬሽን ኢንዱስትሪ በልዑካን ቡድኑ የተጎበኙ ተቋማት ናቸው፡፡ጠቅላይ ሚኒስትር ሃይለማርያም ደሳለኝ ከጉብኝቱ በኋላ ለኢትዮጵያ ሬድዮና ቴሌቭዥን ድርጅት በሰጡት አስተያየት መንግስት ለተቋሙ ከዚያም በላይ ውጤታማ እንዲሆን አስፈላጊውን ድጋፍ ያደርጋል፡፡በአንዳንድ ቢሮክራሲያዊ ምክንያቶች ሳብያ በኮርፖሬሽኑ ተመርተው ለልማት ያልዋሉ ምርቶችም ጥቅም ላይ እንዲውሉ እንደሚደረግም ጠቅላይ ሚኒስትር ሃይለማርያም ደሳለኝ መግለፃቸውን የኢሬቴድ ዘገባ ያስረዳል።